2021. gada Rīkojums Nr.

Rīgā (prot. Nr.            . §)

**Par valsts nekustamā īpašuma daļas nodošanu Valmieras pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Aizsardzības ministrijai nodot bez atlīdzības Valmieras pilsētas pašvaldības īpašumā nekustamā īpašuma “Kaugurmuiža” (nekustamā īpašuma kadastra Nr. 9601 014 0106) Cēsu ielā 54, Valmierā, daļu – zemes vienību (zemes vienības kadastra apzīmējums 9601 014 0012) 1,1806 ha platībā Grīšļu ielā 1, Valmierā (turpmāk – nekustamais īpašums), kas ierakstīts zemesgrāmatā uz valsts vārda Aizsardzības ministrijas personā, lai saskaņā ar likuma “[Par pašvaldībām](https://likumi.lv/ta/id/57255-par-pasvaldibam)” [15. panta](https://likumi.lv/ta/id/57255-par-pasvaldibam#p15) pirmo daļu to izmantotu pašvaldības autonomo funkciju īstenošanai.

2. Valmieras pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Valmieras pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Valmieras pilsētas pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij Valsts kases personā, lai saņemtu Eiropas Savienības fondu atbalstu.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks

Zeltzaķe 27337341

ilze.zeltzake@vamoic.gov.lv